**Postupak izdavanja ovjerene preslike dokumentacije iz osobnog dosjea radnika i duplikata platnih lista**

Odlukom o cijeni izrade preslike medicinske dokumentacije, cijeni izrade fotokopije ostale dokumentacije kao i o cijeni izdavanja ovjerene preslike dokumentacije radnika KBC-a Sestre milosrdnice Klasa: 402-01/21-01/048 Ur.broj: 251-29-11-21-01 od 14. siječnja 2021.  regulira se cijena i način podnošenja zahtjeva radnika KBC-a za izdavanjem preslike dokumentacije.

Postupak izdavanja preslike dokumentacije:

Potrebno je popuniti Zahtjev za izdavanjem preslike dokumentacije, vlastoručno ga potpisati i priložiti presliku svoje osobne iskaznice.

Popunjeni Zahtjev za izdavanjem preslike dokumentacije može se predati osobno, poštom ili putem e-maila.

Osobno se može predati u Službu kadrovskih poslova Kliničkog bolničkog centra Sestre milosrdnice.

Poštom na adresu Kliničkog bolničkog centra Sestre milosrdnice, Vinogradska cesta 29, Zagreb.

E-mailom na adresu: pravna.sluzba@kbcsm.hr ili hrvoje.svaljek@kbcsm.hr

Trošak izdavanja ovjerene preslike dokumentacije obračunava se sukladno cijeni iz tablice iz Odluke od 14. siječnja:

|  |  |  |  |
| --- | --- | --- | --- |
| **Naziv usluge** | **Jedinica mjere/stranica/komad** | **Cijena bez PDV-a** | **Cijena sa PDV-om** |
| Izdavanje ovjerene preslike Ugovora o radu radnika KBC-a | 1 komad | 20,00 kn | 25,00 kn |
| Izdavanje ovjerene preslike Dodatka Ugovoru o radu radnika KBC-a | 1 komad | 10,00 kn | 12,50 kn |
| Izdavanje duplikata platne liste za određeni mjesec | 1 komad | 5,00 kn | 6,25 kn |
| Izdavanje ovjerene preslike odluke o rasporedu radnika | 1 komad | 5,00 kn | 6,25 kn |
| Izdavanje ovjerene preslike odluke o plaći radnika | 1 komad | 5,00 kn | 6,25 kn |

Plaćanje se može izvršiti na Blagajni Kliničkog bolničkog centra Sestre milosrdnice prije preuzimanja preslike dokumentacije u Službi kadrovskih poslova ili po primitku dokumentacije, poštom na kućnu adresu, na žiroračun Bolnice, a temeljem dostavljenog računa.